CELEX: 32012D0505
Language: lv
Date: 2012-09-17 00:00:00
Title: 2012/505/ES: Komisijas Īstenošanas lēmums ( 2012. gada 17. septembris ) par Ēģiptes atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2012) 6297)

19.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 252/57
            
         KOMISIJAS ĪSTENOŠANAS LĒMUMS
   (2012. gada 17. septembris)
   par Ēģiptes atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   (izziņots ar dokumenta numuru C(2012) 6297)
   (2012/505/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punkta pirmo daļu,
   ņemot vērā Kipras 2005. gada 13. maija pieprasījumu, Apvienotās Karalistes 2006. gada 25. septembra pieprasījumu un Grieķijas Republikas 2006. gada 26. oktobra pieprasījumu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atbalstīt trešo valstu izdotos attiecīgos jūrnieku sertifikātus, ja attiecīgo trešo valsti atzīst Komisija. Minētajām trešām valstīm ir jāatbilst visām prasībām Starptautiskās Jūrniecības organizācijas (SJO) 1978. gada Konvencijā par jūrnieku sagatavotības, sertificēšanas un sardzes pildīšanas standartiem (STCW konvencija) (2), kura pārskatīta 1995. gadā.
            
         
               (2)
            
            
               Pieprasījumu atzīt Ēģipti iesniedza Kipra ar 2005. gada 13. maija vēstuli, Apvienotā Karaliste ar 2006. gada 25. septembra vēstuli un Grieķijas Republika ar 2006. gada 26. oktobra vēstuli. Pēc minētajiem pieprasījumiem Komisija novērtēja Ēģiptes apmācības un sertifikācijas sistēmas, lai pārbaudītu, vai Ēģipte ievēro STCW konvencijas prasības un vai ir veikti attiecīgi pasākumi, lai novērstu krāpšanu saistībā ar sertifikātiem. Novērtējuma pamatā bija Eiropas Jūras drošības aģentūras ekspertu 2006. gada decembrī veiktās inspekcijas rezultāti. Inspekcijas gaitā tika konstatēti atsevišķi trūkumi apmācības un sertificēšanas sistēmās.
            
         
               (3)
            
            
               Komisija nodeva dalībvalstīm ziņojumu ar novērtējuma rezultātiem.
            
         
               (4)
            
            
               Ar 2009. gada 16. februāra, 2010. gada 21. septembra un 2011. gada 20. decembra vēstuli Komisija pieprasīja Ēģiptei sniegt pierādījumus, ka konstatētie trūkumi ir novērsti.
            
         
               (5)
            
            
               Ar 2009. gada 12. novembra, 2010. gada 25. novembra un 2012. gada 28. februāra vēstuli Ēģipte sniedza pieprasīto informāciju un pierādījumus par atbilstošiem un pietiekamiem koriģējošiem pasākumiem, ko tā īstenojusi, lai novērstu atbilstības novērtēšanas laikā konstatētos trūkumus.
            
         
               (6)
            
            
               Atbilstības novērtēšanas rezultāti un Ēģiptes iesniegtās informācijas izvērtējums liecina, ka Ēģipte atbilst attiecīgajām STCW konvencijas prasībām un ir veikusi piemērotus pasākumus, lai novērstu ar sertifikātiem saistītu krāpšanu.
            
         
               (7)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Ēģipte tiek atzīta attiecībā uz jūrnieku sagatavošanas un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2012. gada 17. septembrī
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 323, 3.12.2008., 33. lpp.
   
      (2)  Pieņēmusi Starptautiskā Jūrniecības organizācija.